陳展鵬為老婆製造驚喜被個女踢爆 一直「造人」睇天意
2024年04月21日 19:57
東網電視
更多新聞短片
視帝陳展鵬、林峯、郭珮文、邵初及黃婧靈(波波)等,今日(21日)現身紅館參與「第九屆全港運動會」錄影,曾是港隊乒乓球代表的展鵬負責表演乒乓球歌舞劇,而郭珮文及邵初則表演啦啦隊招式,波波則大跳拉丁舞,氣氛相當熱鬧。
展鵬受訪表示間中仍有接觸乒乓波,又透露早前曾相約任達華等切磋球技,但謙稱自己已經退步。問到女兒小豬比可有遺傳他的運動細胞,展鵬答:「我覺得佢都有運動細胞,不過由得佢自己選擇興趣啦。」日前他為太太單文柔慶祝生日,展鵬表示原本想為對方製造驚喜,但卻被囡囡踢爆:「冇理由唔講佢知,但佢又會成日提住,哈哈!(你太太係咪有喜啫?)冇呀,我哋一直有畀心機(造人),睇天意啦。唔覺得佢肥,佢都畀我感染咗,凡事睇開啲,所以冇唔開心。我會睇住佢,健康就得,我都唔鍾意女仔太瘦。」
波波的性感拉丁舞衣相當搶鏡,她直言首次接觸拉丁舞便已經愛上!問如此「胸狠」,舞伴會否覺得尷尬,她笑答:「都唔會嘅,因為我哋都好專心數拍子同聽音樂。(「負荷」咁重,跳到腰骨痛?)真係會喎,因為每個動作都拉得好直,唔小心就會chok到。」
郭珮文與邵初近日忙於練啦啦隊招式,後者更跳到雙腳有瘀傷,要用粉底遮掩。郭珮文最近客串《愛.回家之開心速遞》,她指拍處境劇與正劇感覺不一樣:「但兩樣都開心,好過要我做主持。(叫《福祿壽訓練學院》放人啦。)我諗佢哋都唔會再搵我,哈哈!」問到可介意每次焦點都落身材上,她爽快回應:「唔介意,暫時除咗身材同天然呆,為觀眾嚟講我都冇咩賣點。」